CELEX: 52013PC0559
Language: lt
Date: 2013-07-25
Title: Pasiūlymas EUROPOS PARLAMENTO IR TARYBOS SPRENDIMAS dėl lankstumo priemonės mobilizavimo

|
			
		
		
		52013PC0559
		
			Pasiūlymas EUROPOS PARLAMENTO IR TARYBOS SPRENDIMAS dėl lankstumo priemonės mobilizavimo /* COM/2013/0559 final */
			
				
		
		
			
			   	AIŠKINAMASIS MEMORANDUMAS
2006 m. gegužės 17 d.
Tarpinstituciniame susitarime[1]
numatyta galimybė mobilizuoti lankstumo priemonę, kad būtų
galima padengti aiškiai nurodytas išlaidas, kurių negalima padengti
neviršijant daugiametės finansinės programos vienos arba kelių
išlaidų kategorijų viršutinių ribų.
Pagal Tarpinstitucinio susitarimo 27 punktą
Komisija, išnagrinėjusi visas 1b išlaidų kategorijos
asignavimų perskirstymo galimybes, siūlo mobilizuoti lankstumo
priemonę, siekiant  papildyti Europos Sąjungos bendrojo biudžeto
finansavimą 2013 finansiniais metais, viršijant 1b išlaidų
kategorijos viršutinę ribą, 134 049 037 EUR skiriant
Europos socialiniam fondui, siekiant padidinti 2013 m. asignavimus
Prancūzijai, Italijai ir Ispanijai.
Abiem biudžeto valdymo institucijoms
primenama, kad sprendimas paskelbtinas Europos Sąjungos oficialiajame
leidinyje ne vėliau negu susijęs 2013 m. taisomasis
biudžetas.
Pasiūlymas
EUROPOS PARLAMENTO IR TARYBOS SPRENDIMAS
dėl lankstumo priemonės
mobilizavimo
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į 2006 m. gegužės
17 d. Europos Parlamento, Tarybos ir Komisijos tarpinstitucinį
susitarimą dėl biudžetinės drausmės ir patikimo
finansų valdymo[2],
ypač į jo 27 punkto penktą pastraipą;
atsižvelgdama į Europos Komisijos
pasiūlymą;
kadangi išnagrinėjus visas
1b išlaidų kategorijos asignavimų perskirstymo galimybes
paaiškėjo būtinybė mobilizuoti lankstumo priemonę Europos
Sąjungos bendrajame biudžete numatytam 2013 finansinių metų
Europos socialinio fondo finansavimui papildyti 134 049 037 EUR
suma, viršijant 1b išlaidų kategorijos viršutinę ribą,
siekiant padidinti 2013 m. asignavimus Prancūzijai, Italijai ir
Ispanijai bendra 150 000 000 EUR suma,
PRIĖMĖ ŠĮ
SPRENDIMĄ: 
1 straipsnis
2013 finansinių metų Europos Sąjungos
bendrajame biudžete lankstumo priemonė naudojama suteikti
134 049 037 EUR įsipareigojimų asignavimų pagal 1b
išlaidų kategoriją sumą.
Ši suma naudojama Europos socialinio fondo
finansavimui pagal 1b išlaidų kategoriją papildyti.
2 straipsnis
Šis sprendimas skelbiamas Europos
Sąjungos oficialiajame leidinyje.
Priimta Briuselyje
Europos Parlamento vardu                           Tarybos
vardu
Pirmininkas                                                   Pirmininkas
[1]               OL C 139, 2006 6 14, p. 1.
[2]               OL C 139, 2006 6 14, p. 1.